TIV hujjatlarni qog‘oz ko‘rinishida qabul qilish to‘xtatilganini ma’lum qildi

O‘zbekiston Tashqi ishlar vazirligida hujjatlarni qog‘oz ko‘rinishida qabul qilish to‘xtatilgani ma’lum qilindi. Bu haqda TIV axborot xizmati xabar bergan.

Xabarga ko‘ra, vaqtincha cheklov choralari kiritilishi munosabati bilan hamda koronavirus infeksiyasi tarqalishining oldini olish maqsadida O‘zbekiston Respublikasi Tashqi ishlar vazirligi 2020-yil 27-martdan boshlab qog‘oz ko‘rinishidagi hujjatlarni qabul qilishni vaqtincha to‘xtatadi.
TIV xat va murojaatlarni “info@mfa.uz” elektron manzili orqali qabul qilinishi va murojaatchilardan maktublarni elektron nusxada yuborishni so‘ragan.
 
Avval O‘zbekistonda o‘ta zaruratsiz uydan chiqish va ko‘chada 3 nafardan ortiq bo‘lib to‘planish taqiqlangani, ATK vazirligi internet va telefon 2 oy o‘chirilmasligi haqidagi xabarlarga rasmiy izoh bergani, respublikada jamoat joylarida niqob taqmagan 178 kishi 61,8 million so‘m jarimaga tortilgani hamda O‘zbekistonda koronavirusga chalinganlar soni 88 nafarga yetgani haqida xabarlar berilgan.